Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 272/05)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Pfalz“

PDO-DE-A1272-AM01

Dátum oznámenia: 20.4.2022

OPIS A DÔVODY SCHVÁLENEJ ZMENY

1. Opis vínnych/vinárskych výrobkov a analytických a/alebo organoleptických vlastností

Opis:

Zmena minimálneho prirodzeného obsahu alkoholu a minimálnej mernej hmotnosti muštu (ktoré sa presunuli z bodu 5.1 do bodu 3.2 špecifikácie výrobku) akostného vína (Qualitätswein) vyrábaného z odrody Dornfelder v rokoch s výnimočnými poveternostnými podmienkami.

Štandardné hodnoty akostného vína (Qualitätswein) vyrábaného z odrody Dornfelder: potenciálny obsah alkoholu 8,8 obj. %/68 °Öchsle.

DOPLNENIE:

„Podľa rozhodnutia predstavenstva uznávaného spolku Schutzgemeinschaft Pfalz (Spolok na ochranu vína ‚Pfalz‘) sa v rokoch s výnimočnými poveternostnými podmienkami môže minimálny prirodzený obsah alkoholu/minimálna merná hmotnosť muštu odrody Dornfelder stanoviť na 8,3 obj. % alkoholu/65 °Öchsle. Takéto opatrenia sa vzťahujú výlučne na ročník vína, pre ktorý sa prijalo rozhodnutie. Rozhodnutie ochranného spolku sa vhodným spôsobom zverejnení.“

Rozdielne výrobky sa označujú názvom s informáciami o ich minimálnom prirodzenom obsahu alkoholu/minimálnej mernej hmotnosti muštu a opisom ich organoleptických vlastností.

DOPLNENIE:

„Celkový obsah alkoholu vína s CHOP ‚Pfalz‘ vyrábaného bez akéhokoľvek obohacovania môže byť vyšší ako 15 obj. %.“

Dôvody:

Cieľom mierneho zníženia minimálneho obsahu alkoholu/minimálnej mernej hmotnosti muštu odrody Dornfelder je umožniť skorší zber, a tak minimalizovať negatívne účinky nových škodlivých organizmov. V roku 2014 sa napríklad čerešňová drozofila stala hrozbou pre skoro dozrievajúce odrody modrého hrozna. Odložením zberu z dôvodu doteraz platnej minimálnej mernej hmotnosti muštu hrozí výrazné zníženie kvality a objemu hrozna zozbieraného v takýchto rokoch.

Opisy organoleptických vlastností sa spresnili, aby lepšie vystihovali rôzne výrobky.

Doplnením celkového obsahu alkoholu vín vyrábaných bez akéhokoľvek obohacovania sa využíva úvodná klauzula v nariadení EÚ.

2. Muštové odrody

Opis:

Doteraz boli uvedené tieto muštové odrody:

Biele vína

„Albalonga, Auxerrois, Bacchus, Chardonnay, Ehrenbreitsteiner, Ehrenfelser, Faberrebe, Früher Malingre, Gelber Muskateller, Grüner Veltliner, Hölder, Huxelrebe, Johanniter, Juwel, Kanzler, Kerner, Kernling, Mariensteiner, Morio-Muskat, Müller-Thurgau, Muskat-Ottonel, Nobling, Optima, Orion, Ortega, Perle, Phoenx, Prinzipal, Regner, Reichensteiner, Rieslaner, Riesling, Roter Elbling, Roter Gutedel, Roter Muskateller, Roter Traminer, Ruländer (Grauer Burgunder), Saphira, Sauvignon Blanc, Scheurebe, Schönburger, Siegerrebe, Silvaner, Sirius, Solaris, Staufer, Weißer Burgunder, Weißer Elbling, Weißer Gutedel, Würzer“

Červené vína

„Accent, Acolon, Allegro, Blauer Frühburgunder, Blauer Limberger, Blauer Portugieser, Blauer Spätburgunder, Blauer Trollinger, Blauer Zweigelt, Bolero, Cabernet Carbon, Cabernet Carol, Cabernet Cortis, Cabernet Cubin, Cabernet Dorio, Cabernet Dorsa, Cabernet Franc, Cabernet Mitos, Cabernet Sauvignon, Dakapo, Deckrot, Domina, Dornfelder, Dunkelfelder, Färbertraube, Früher Roter Malvasier, Helfensteiner, Heroldrebe, Merlot, Müllerrebe, Muskat Hamburg, Palas, Portugieser, Prior, Regent, Rondo, Saint-Laurent, Syrah“.

ZMENA:

Doplnili sa tieto odrody:

Biele vína

„Blauer Silvaner, Bronner, Cabernet Blanc, Calardis Blanc, Chardonnay rosé, Felicia, Früher Roter Malvasier, Goldmuskateller, Goldriesling, Hibernal, Muscaris, Osteiner, Roter Müller-Thurgau, Roter Riesling, Ruländer, Sauvignon Gryn, Sauvignon Sary, Sauvitage, Souvignier Gris, Trebbiano di Soave, Villaris“

Červené vína

„Baron, Blauburger, Cabernet Cantor, Cabertin, Calandro, Muskattrollinger, Pinotin, Piroso, Reberger, Rosenmuskateller, Tauberschwarz, Wildmuskat“.

Doplnili sa synonymá odrôd.

Odstránili sa tieto odrody:

Biele vína

„Mariensteiner“

Červené vína

„Muskat Hamburg“

„Früher Roter Malvasier“ (nesprávny zoznam).

Dôvody:

Zoznam muštových odrôd sa doplnil, keďže bol neúplný a mal by obsahovať všetky doteraz klasifikované odrody, ktoré sa nachádzajú v pestovateľskej oblasti. Odroda Mariensteiner bola odstránená, pretože nie je povolenou odrodou ani v zozname Spolkového úradu pre odrody rastlín, ani podľa krajinského nariadenia. Muskat Hamburg je stolovou odrodou, a preto nie je povolená. Zo zoznamu modrých odrôd sa odstránila odroda Früher Roter Malvasier, keďže sa používa na výrobu bielych vín.

3. Uplatniteľné požiadavky podľa právnych predpisov EÚ alebo vnútroštátnych právnych predpisov

Opis:

V bode 9 (ktorý sa má stať bodom 10) špecifikácie výrobku sa stanovujú dodatočné požiadavky na označovanie:

Menšie zemepisné jednotky:

DOPLNENIE:

„Vinohradnícky register okrem toho poskytuje zoznam názvov oblastí, veľkoplošných a jednotlivých vinohradov a systémov otvorených polí, ktoré možno používať ako menšie zemepisné jednotky. Označuje hranice lokalít a oblastí podľa katastrálnych odkazov (katastrálna jednotka, katastrálna podjednotka, systém otvoreného poľa, pozemok). Spravuje ho poľnohospodárska komora Porýnia-Falcka. Vinohradnícky register sa zriadil a udržiava na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o ustanovení lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— § 2 ods. 16 nariadenia Porýnia-Falcka o zodpovednosti v oblasti vinárskych právnych predpisov (Landesverordnung über Zuständigkeiten auf dem Gebiet des Weinrechts).

Hranice menších zemepisných jednotiek sa môžu meniť len so súhlasom príslušných organizácií podľa § 22g spolkového zákona o víne, ktoré musia akékoľvek zmeny oznámiť Spolkovému úradu pre poľnohospodárstvo a výživu.“

Dôvody:

Ustanovenia o označovaní by sa mali doplniť tak, aby pokrývali menšie zemepisné jednotky s cieľom zosúladiť ich s platnými právnymi predpismi.

4. Vymedzenie oblasti

Opis:

Mení sa vymedzenie oblasti CHOP „Pfalz“.

DOPLNENIE:

„Oblasť sa obmedzuje na územie Vorderpfalz/Rheinpfalz, t. j. od okraja hôr Falckého lesa na západe, cez oblasť Haardtrand po nížiny Vorderpfalz v centrálnych a východných častiach oblasti. Pestovanie viniča prevláda v oblasti Haardtrand a na medziriečiach a planinách pokrytých sprašou. Prirodzenými hranicami oblasti sú oblasť Haardtrand na západe, rieka Rýn na východe, Alsasko (Francúzsko) alebo hranica s oblasťou Bienwald na juhu, hranica s územím mesta Worms na severovýchode a územia obcí Kirchheimbolanden, Stetten, Gauersheim a Zellertal vrátane obcí Albisheim, Einselthum a Zell na severozápade.“

Vymenúvajú sa jednotlivé obce vrátane katastrálnych jednotiek.

Presné vymedzenie možno vidieť na mapách, ktoré znázorňujú vinohrady v daných obciach vytýčené pozemkami. Mapy sú k dispozícii na adrese www.ble.de/eu-qualitaetkennzeichen-wein.

Dôvody:

Tieto zmeny vymedzenia oblasti sú náležite premyslené s cieľom predchádzať značným nevýhodám pre vinohradníctvo, poľnohospodárstvo a kultúrnu krajinu oblasti Pfalz (Falcko), ktorá sa postupom času rozvinula. Je to vzhľadom na skutočnosť, že vinohradníctvo sa v priebehu storočí v oblasti Pfalz rozvinulo v rámci konkrétnych zemepisných hraníc príslušných katastrálnych jednotiek, ako to bolo v prípade všetkých tradičných európskych vinohradníckych oblastí.

Dôvody na vymedzenie oblasti sú podrobnejšie vysvetlené ďalej:

Ohradené vinohrady sú potrebné na zabezpečenie kvality, najmä pokiaľ ide o opatrenia na ochranu rastlín.

Opatrenia na ochranu rastlín zavedené vo vinohradníctve nie sú vždy zlučiteľné s inými plodinami a naopak. Spájanie vinohradov s pôdou s iným využitím preto spôsobuje problémy, ktorým by sa malo podľa možnosti predísť:

— Čím menej styčných bodov je medzi pôdou využívanou na vinohradníctvo a pôdou s iným využitím (poľnohospodárstvo, ovocinárstvo, pasienky atď.), tým menej súvisiacich negatívnych vplyvov ovplyvňuje pestovanie a kvalitu vína.

Je to spôsobené osobitnými požiadavkami na hospodárenie v oblasti vinohradníctva, najmä ochrany rastlín. Niektoré z používaných prípravkov na ochranu rastlín sa značne líšia, najmä pokiaľ ide o sledovaný cieľ, povolenie pre konkrétnu plodinu a čakacie lehoty.

— Aj keď sa prípravky na ochranu rastlín použijú správne, môžu sa dostať na susedné pozemky s iným využitím, čo môže spôsobiť nežiaduce vegetatívne poškodenie v necieľových oblastiach alebo zhoršiť kvalitu/predajnosť výrobkov v dôsledku prítomnosti určitých rezíduí. Napríklad, ak používanie systémových herbicídov v susediacich oblastiach vedie k neželanému unášaniu postreku, môže to mať vplyv na nasadzovanie plodov, ak ku kontaminácii dôjde pred kvitnutím viniča. Ak sa používajú kontaktné herbicídy, neželané unášanie postreku môže spôsobiť poleptanie zasiahnutých častí listovej plochy/výhonkov. A naopak, problémy sa môžu vyskytnúť aj vtedy, ak dôjde k unášaniu fungicídov používaných vo vinohradníctve na susediacu ornú pôdu. Pre oblasť Pfalz by to bolo mimoriadne problematické, keďže s oblasťou CHOP „Pfalz“ susedí najväčšia súvislá oblasť pestovania zeleniny v Nemecku. Takýto vysoký podiel špecializovaných plodín znamená, že je ešte dôležitejšie, aby boli vinohrady ako doteraz jasne oddelené od poľnohospodárskych plôch. Keďže používané prípravky na ochranu rastlín nie sú v prípade niektorých pestovaných plodín v danej oblasti povolené, štúdiami rezíduí sa môže na základe presnej analýzy a nízkych maximálnych hladín rezíduí zistiť, že výrobok nie je vhodný na uvedenie na trh, najmä v prípade čerstvej zeleniny. Rovnako to platí pre prípravky s meďou, ktoré sa používajú pri ekologickej výrobe vína. Takéto prípady sa v praxi vyskytujú často, a preto by sa im malo predísť.

Súčasné opatrenia na ochranu rastlín zamerané na plodiny môžu viesť k škodám na ornej pôde aj vo vinohradoch.

Ohradené vinohrady umožňujú uplatňovanie účinných metód obhospodarovania a ochrany v oblasti vinohradníctva.

Šetrné stratégie ochrany rastlín, ktoré so sebou prinášajú kvalitatívne, environmentálne a hospodárske výhody, sú dôležité na zabezpečenie udržateľnej výroby vysokokvalitných vín:

— Dobrým príkladom je používanie feromónov na boj proti obaľovačom na viniči. Toto ochranné opatrenie funguje iba vtedy, ak sú feromónové odparovače, ktoré sú potrebné na zmätenie škodcov a obmedzenie rozmnožovania, rozmiestnené na čo najväčšej ploche. V tejto súvislosti je cenovo výrazne výhodnejšie, ak sa zabráni dvojitému usporiadaniu odparovačov na okrajoch (hranice s inými plodinami, iným využitím či inou vegetáciou). Dosiahnuť to však možno len v prípade ohradeného vinohradu.

— Ohradené vinohrady sú potrebné aj z technického a hospodárskeho hľadiska, aby sa zrelé bobule hrozna chránili pred poškodením vtákmi, pretože len tak je možné zabezpečiť účinnú ochranu.

— Ohradené vinohrady zároveň pomáhajú predchádzať škodám spôsobeným zverou. Obmedzenie populácie zveri je z vinohradníckeho hľadiska veľmi dôležité/potrebné, v prvom rade preto, že škody na vinohradoch spôsobené takouto zverou nie sú v Porýní-Falcku automaticky kompenzované. Ohradené vinohrady znižujú aj riziko výskytu afrického moru ošípaných, ktorý podlieha oznamovacej povinnosti a ktorý predstavuje závažné riziko pre chov hospodárskych zvierat v Nemecku. Je jednoduchšie a menej nákladné regulovať stav diviakov v ohradených vinohradoch ako v oblastiach využívaných na pestovanie rôznych plodín (napr. hrozna, plodín pestovaných na ornej pôde a ovocia), ktoré poskytujú útočiská a zdroje potravy.

— Kvapkové zavlažovanie vinohradov, ktoré sa používa pri pestovaní viniča, je čoraz dôležitejšie, a to najmä v mladých vinohradoch. V tejto súvislosti sú ohradené vinohrady výhodnejšie, pokiaľ ide o výstavbu a prevádzku potrebnej infraštruktúry (studne, potrubia atď.). Spoločné získavanie vody aj spoločné využívanie prepravných a distribučných sietí je v takýchto vinohradoch efektívnejšie a lacnejšie.

— Požiadavky na sústavy medziradia vo vinohradoch sa líšia, napríklad, od tých v poľnohospodárstve. V prípade bývalých vinohradov, ktoré majú štruktúru medziradia uspôsobenú na vinohradníctvo, môže byť preto nemožné alebo veľmi náročné využiť ich na poľnohospodárstvo a/alebo ako pasienky. Je to z toho dôvodu, že vinohrady nie sú vo všeobecnosti navrhnuté tak, aby pojali veľké a ťažké vozidlá a stroje, ktoré sú však potrebné a využívané na obrábanie pôdy pri pestovaní plodín na ornej pôde. Ak by sa celé medziradie muselo navrhnúť tak, aby mohlo znášať väčšie zaťaženie, mohlo by to spôsobiť vyššiu finančnú záťaž pre všetkých vlastníkov pôdy v danej oblasti. Kultúrna krajina, ktorá sa postupom času vyvíjala, a prírodná scenéria, ktorá zahŕňa tradičné vinohrady, vystihujú CHOP „Pfalz“ a jeho dobré meno.

— Pestovanie viniča v tradičných vinohradoch, ktoré formujú krajinu, vytvára obraz, ktorý miestny obyvatelia, členovia vinárskeho priemyslu v danej oblasti, odborníci a aj spotrebitelia spájajú s touto vinohradníckou oblasťou, keďže v prípade Pfalz ide o najväčšiu súvislú vinohradnícku oblasť. Táto súvislosť vyplýva aj z toho, že reklama na víno pravidelne využíva pri prezentácii vinohradníckej oblasti snímky zhotovené v tradičných vinohradoch.

— Využívanie pôdy na tradičné poľnohospodárstvo by zmenilo charakteristickú prírodnú scenériu a malo by vplyv na kultúrnu krajinu, ktorá sa vyvinula.

— Téma vína zohráva spolu s tradičnou vinohradníckou oblasťou a tradičnými vinohradmi významnú úlohu aj v oblasti cestovného ruchu.

— Vína prezentované v odborných publikáciách, ktoré výrazne formujú vnímanie a dobrú povesť CHOP „Pfalz“, často pochádzajú z tradičných vinohradov (napr. Schweigener Sonnenberg, Birkweiler Kastanienbusch, Forster Kirchenstück, Kallstadter Saumagen).

— Podobne pozitívne vnímajú CHOP „Pfalz“ maloobchodníci a spotrebitelia. Nákup a pitie vína z oblasti Pfalz vyvoláva v mysli spotrebiteľov obrazy tradičných vinohradov, ktoré sú niekedy umocnené prípadnými dovolenkovými zážitkami. Vďaka tomu je CHOP „Pfalz“ výnimočné a jedinečné.

— Mnohé tradičné vinohrady by boli vystavené riziku zarastania krovinami, keďže nie sú vhodné na iné využitie ako na vinohradníctvo, a to z dôvodov malej rozlohy, charakteristických vlastností a často veľmi náročnej dostupnosti pre väčšie stroje. Takýto vývoj by mal nepriaznivý vplyv na vinohradnícku oblasť už len z čisto estetického hľadiska, a teda aj z hľadiska cestovného ruchu a z hospodárskeho hľadiska. Na týchto neobrábaných plochách by mohli začať rásť hostiteľské rastliny pre škodcov (napr. ostružina černicová), čo by viedlo k množeniu čerešňovej drozofily a iných neželaných škodcov. Takýto škodcovia by potom ohrozili zdravie a kvalitu hrozna v susedných vinohradoch.

Z uvedených dôvodov je zrejmé, že obrábanie vinohradov na spojenom a prednostne ohradenom pozemku má mnoho rôznych výhod pre vlastníkov a prevádzkovateľov vinohradov, ako aj pre životné prostredie. Preto by sa podiel už dnes ojedinele roztrúsených vinohradov s opísanými nedostatkami nemal zvyšovať.

5. Kontrolné orgány

Opis:

Doplnenie k bodu 10 (ktorý sa má stať bodom 11) špecifikácie výrobku, pokiaľ ide o určené kontrolné orgány a ich úlohy.

DOPLNENIE:

Poľnohospodárskej komore bude pri jej kontrolách pomáhať:

Landesuntersuchungsamt Rheinland-Pfalz (Krajinský vyšetrovací úrad Porýnia-Falcka) Mainzer Straße 112 56068 Koblenz

Telefón: 02 61/91 49-0

Fax 02 61/91 49 19-0

E-mail: poststelle@lua.rlp.de

Dôvody:

Krajinský vyšetrovací úrad Porýnia-Falcka by sa mal doplniť ako kontrolný orgán, pretože v tejto oblasti vykonáva kontroly.

6. Iné

Opis:

Redakčné zmeny v súlade s požiadavkami EÚ.

Dôvody:

Redakčné zmeny sa musia vykonať, aby sa splnili požiadavky EÚ.

JEDNOTNÝ DOKUMENT

1. Názov výrobku

Pfalz

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

8. Perlivé víno

4. Opis vína (vín)

1. Qualitätswein (akostné víno), biele

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Biele vína

Vo všeobecnosti sa tieto vína vyznačujú arómami, ktoré sa pohybujú od ovocnej a sviežej k ovocnej a exotickej. V závislosti od muštovej odrody a postupu zrenia sa môžu vyznačovať zelenými arómami, korenistými príchuťami a dymovými, minerálnymi tónmi. Podľa procesu výroby vína môže byť buket v dôsledku styku s drevom dopĺňaný arómami vanilky, kokosu a praženou arómou. Reduktívne techniky zrenia môžu buket obohatiť o arómy kremeňa a hľuzoviek, zatiaľ čo oxidatívne techniky zrenia môžu dodávať arómy oxidovaného jablka a orieškov.

Vína sú charakteristické svojou vyváženosťou medzi kyslosťou a sladkosťou, pričom sa v nich zvyčajne spája plnosť s výraznou až miernou kyslosťou.

Farba vín je zvyčajne bledožltá so zelenými odtieňmi až slamovožltá a zlatožltá. V závislosti od muštovej odrody môžu mať aj nepatrný červený nádych.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Qualitätswein (akostné víno), červené

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Červené vína

Tieto vína sa vyznačujú najmä arómami bobuľovín a červeného ovocia. Vyskytovať sa môžu aj zelené nuansy. V závislosti od postupu zrenia a od toho, či víno vyzrieva v dreve, môžu byť súčasťou buketu korenisté vône, ako je vanilka, pražené arómy, tóny čokolády a kokosu, ako aj reduktívne tóny, ako je kremeň a hľuzovka. Tieto vo všeobecnosti plné vína sa vyznačujú miernou až výraznou kyslosťou.

Ich červená farba sa zvyčajne pohybuje od bledej čerešňovočervenej k tmavej bazovočervenej.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. Qualitätswein (akostné víno), ružové, Weißherbst, Blanc de Noir

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Ružové vína, vína Weißherbst a Blanc de Noir

Tieto druhy vína sa vyrábajú zo zľahka lisovaných odrôd modrého hrozna. Vína Blanc de Noir majú farebné spektrum bielych vín, kým farba ružových vín a vín Weißherbst sa zvyčajne pohybuje od bledoružovej k svetločervenej. Keďže mušt vyzrieva rovnakým spôsobom ako pri bielych vínach, tieto vína majú zvyčajne ovocnú a čerstvú arómu bobuľovín a červeného a bieleho/žltého ovocia. V závislosti od muštovej odrody sa tieto vína môžu vyznačovať tónmi zelenej papriky a byliniek, a ak zrejú v dreve aj tónmi vanilky, kokosu a praženými tónmi. Ružové vína majú miernejší obsah alkoholu a z hľadiska chuti sa môžu vyznačovať výraznejšou kyslosťou.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. Qualitätswein (akostné víno), Rotling

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Vína Rotling

Tieto vína sa vyrábajú sceľovaním hrozna alebo muštu modrých alebo bielych odrôd. Svojimi organoleptickými vlastnosťami sa veľmi približujú ružovým vínam.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Prädikatswein Kabinett (predikátne víno Kabinett)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Kabinett (predikátne víno Kabinett)

Tieto vína sú všeobecne charakteristické svojimi sviežimi a ovocnými arómami bieleho, žltého a exotického ovocia, pričom sa môžu vyznačovať tónmi zelenej trávy a korenia. Majú nízky až mierny obsah alkoholu. Zreteľne odrážajú vlastnosti muštových odrôd, z ktorých sa vyrábajú, spolu so zvyčajne miernou až silnou kyslosťou. Pokiaľ ide o ich farbu, uplatňuje sa opis príslušného druhu Qualitätswein (akostného vína).

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

6. Prädikatswein Spätlese (predikátne víno Spätlese)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Spätlese (predikátne víno Spätlese)

Keďže tieto vína majú vyššiu mernú hmotnosť muštu ako predikátne vína Kabinett, výrazne odrážajú vlastnosti muštových odrôd, z ktorých sú vyrobené, pričom sú zvyčajne plnšie s vyšším obsahom alkoholu. Odzrkadľuje sa to najmä na ovocných arómach a sladkastých korenistých náznakoch. Farebné spektrum týchto vín zodpovedá príslušnému druhu Qualitätswein (akostného vína).

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

7. Prädikatswein Auslese (predikátne víno Auslese)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Auslese (predikátne víno Auslese)

Použitie úplne zrelého a prezretého hrozna vedie k intenzívnemu prejavu vlastností odrôd používaných na výrobu týchto vín. Okrem hrozna, ktoré dozrievalo dlhší čas na viniči, možno použiť aj hrozno koncentrované prostredníctvom ušľachtilej hniloby (Botrytis cineria). V bukete týchto vín zvyčajne prevládajú intenzívne ovocné arómy spolu s náznakmi exotického ovocia, medu a sušeného ovocia. Okrem toho sa vo všeobecnosti vyznačujú vysokým stupňom zvyškovej sladkosti. Pokiaľ ide o ich farbu, uplatňuje sa opis príslušného druhu Qualitätswein (akostného vína).

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

8. Prädikatswein Beerenauslese (predikátne víno Beerenauslese)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Beerenauslese (predikátne víno Beerenauslese)

Tieto vína sa vyznačujú vysokým obsahom cukru vďaka použitiu zdravého, úplne zrelého až prezretého hrozna, sušeného a koncentrovaného botrytizovaného hrozna. Väčšie využitie botrytizovaného hrozna vedie k tomu, že niektoré z typických aróm použitých odrôd zvyčajne ustupujú do úzadia, pričom výraznejšími sa stávajú vône medu, sušeného ovocia, hrozienok, karamelu a exotického ovocia. Keďže tieto vína vo všeobecnosti obsahujú zvyškový cukor, majú veľmi nízky až mierny obsah alkoholu. Farebné spektrum týchto vín zodpovedá príslušnému druhu Qualitätswein (akostného vína).

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

9. Prädikatswein Eiswein (predikátne víno Eiswein)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Eiswein (predikátne víno Eiswein)

Hrozno má vďaka vymrazovaniu vody vo vinohradoch koncentrované zložky, pričom ho takmer nepostihuje ušľachtilá hniloba. Ľadové víno sa preto zvyčajne vyznačuje vyššou kyslosťou a výraznejšími arómami použitých odrôd. Tieto vlastnosti závisia od času potrebného na dosiahnutie požadovaných nízkych teplôt, ktoré sa majú dosiahnuť od momentu úplnej zrelosti hrozna. Prevládajú najmä arómy žltého a exotického ovocia. Dopĺňajú ich sladkasté korenisté vône, ako je aróma medu a sušeného ovocia. Pokiaľ ide o ich farbu, uplatňuje sa opis príslušného druhu Qualitätswein (akostného vína).

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

10. Prädikatswein Trockenbeerenauslese (predikátne víno Trockenbeerenauslese)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína).

Prädikatswein Trockenbeerenauslese (predikátne víno Trockenbeerenauslese)

Použitie zdravého, úplne zrelého až prezretého hrozna, sušeného a koncentrovaného botrytizovaného hrozna dodáva týmto vínam vysoký obsah cukru. Väčšie využitie botrytizovaného hrozna vedie k tomu, že niektoré z typických aróm použitých odrôd zvyčajne ustupujú do úzadia, pričom výraznejšími sa stávajú vône medu, sušeného ovocia, hrozienok, karamelu a exotického ovocia. Keďže tieto vína vo všeobecnosti obsahujú zvyškový cukor, majú veľmi nízky až mierny obsah alkoholu. Farebné spektrum týchto vín zodpovedá príslušnému druhu Qualitätswein (akostného vína).

Vína Trockenbeerenauslese sa od vín Beerenauslese líšia zvyčajne vyšším obsahom cukru a intenzívnejšími arómami a intenzívnejším farebným vyjadrením. V závislosti od odrody muštu sa môžu vyznačovať aj koncentrovanou kyslosťou.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

11. Qualitätsschaumwein (akostné šumivé víno)

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Qualitätsschaumwein (akostné šumivé víno)

Tieto vína sa vyrábajú buď zo základných vín (biele, ružové, červené, Rotling), alebo zo zmesí bielych vín a zľahka lisovaného modrého hrozna. Mierny obsah cukru hrozna zachováva vysoký stupeň kyslosti. Tieto vína sú charakteristické arómami základných odrôd a zmyslovými účinkami vyplývajúcimi z ich ponechania na kvasničných kaloch po druhotnom kvasení. Môže sa to odzrkadliť v jemných tónoch orieškov a briošky. Ak základné vína vyzrievajú v kontakte s drevom, môžu byť prítomné arómy dreva a korenia a pražené arómy. Qualitätsschaumwein (akostné šumivé víno) je zvyčajne svieže, kyslé a nevýrazne alkoholické. Zvyšková sladkosť sa pohybuje od takmer neciteľnej k veľmi sladkej. Farebné spektrum týchto vín sa zvyčajne pohybuje od svetložltej so zelenými odtieňmi až po žltú farbu lipového kvetu, ale aj ružovú a červenú.

Akostné šumivé vína označené ako Cremant sú zvyčajne lahodne ovocné s výraznou kyslosťou. Spravidla majú bielu alebo ružovú farbu. Dlhší minimálny čas zrenia umožňuje vznik šumivých vín Cremant, ktoré sú jemné, krémové a vyvážené s jemnou perlivosťou.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

12. Perlivé víno

STRUČNÝ SLOVNÝ OPIS

V oblasti Pfalz sa tradične vyrábajú biele, červené a ružové vína a v obmedzenom rozsahu vína Rotling. Tieto druhy vín možno uvádzať na trh aj ako Prädikatswein (predikátne vína). Výrobky nesúce označenie CHOP „Pfalz“ sa okrem toho môžu použiť na výrobu perlivého vína a akostného šumivého vína (Qualitätsschaumwein).

Perlivé víno

Tieto vína sa vyznačujú miernym obsahom alkoholu a jemnou perlivosťou. Zvyčajne majú ovocnú vôňu a chuť zodpovedajúcu muštovej odrode, ktorá sa použila na ich výrobu. Najbežnejšie používané aromatické odrody vytvárajú predovšetkým kvetinové arómy a tóny exotického ovocia, ako aj tóny bobuľovín a červeného ovocia. Farebné spektrum týchto vín sa zvyčajne pohybuje od svetložltej so zelenými odtieňmi po žltú farbu lipového kvetu, ak sa používajú biele odrody. Ak sa používajú modré odrody, súčasťou farebného spektra vín je ružová a červená.

Celkový obsah alkoholu vína s CHOP „Pfalz“ vyrábaného bez akéhokoľvek obohacovania môže byť vyšší ako 15 obj. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Všetky výrobky Osobitný enologický postup Uplatňujú sa platné právne predpisy.

2. Všetky výrobky Relevantné obmedzenia týkajúce sa výroby vín Uplatňujú sa platné právne predpisy.

3. Všetky výrobky Pestovateľské postupy Uplatňujú sa platné právne predpisy.

5.2. Maximálne výnosy

1. 105 hektolitrov na hektár

6. Vymedzená zemepisná oblasť

Oblasť sa obmedzuje na územie Vorderpfalz/Rheinpfalz, t. j. od okraja hôr Falckého lesa na západe, cez oblasť Haardtrand po nížiny Vorderpfalz, ktoré sa nachádzajú v centrálnych a východných častiach oblasti. Pestovanie viniča prevláda v oblasti Haardtrand a na medziriečiach a planinách pokrytých sprašou. Prirodzenými hranicami oblasti sú oblasť Haardtrand na západe, rieka Rýn na východe, Alsasko (Francúzsko) alebo hranica s oblasťou Bienwald na juhu, hranica s územím mesta Worms na severovýchode a územia obcí Kirchheimbolanden, Stetten, Gauersheim a Zellertal vrátane obcí Albisheim, Einselthum a Zell na severozápade.

Oblasť CHOP zahŕňa vinohrady v týchto obciach: Albersweiler (5426), Albisheim (Pfrimm) (4555), Altdorf (5470), Annweiler am Trifels [Gräfenhausen (5424), Queichhambach (5421)], Bad Bergzabern (5372), Bad Dürkheim [Bad Dürkheim (4351), Grethen (4354), Leistadt (4356), Seebach (4353), Ungstein (4358)], Barbelroth (5360), Battenberg (Pfalz) (4396), Bellheim (5619), Billigheim-Ingenheim [Appenhofen (5383), Billigheim (5386), Ingenheim (5384), Mühlhofen (5385)], Birkweiler Birkweiler (5393), Bischheim (4571), Bissersheim (4404), Bobenheim am Berg (4379), Bobenheim-Roxheim (3951), Bockenheim an der Weinstraße [Großbockenheim (4414), Kleinbockenheim (4415)], Böbingen (5472), Böchingen (5399), Böhl-Iggelheim [Böhl (4006), Iggelheim (4007)], Bolanden (4573), Bornheim (Südliche Weinstraße) (5516), Bubenheim (Donnersbergkreis) (4550), Burrweiler (5491), Dackenheim (4375), Dannstadt-Schauernheim [Dannstadt (3994)], Deidesheim (4310), Dierbach (5358), Dirmstein (4408), Dörrenbach (5366), Ebertsheim (4420), Edenkoben [Edenkoben (5466), 4 Mittelhainger (5467)], Edesheim [Edesheim (5479), 3 Mittelhainger (5480)], Einselthum (4554), Ellerstadt (4339), Erpolzheim (4366), Eschbach (Südliche Weinstraße) (5390), Essingen (5517), Flemlingen (5483), Forst an der Weinstraße (4309), Frankweiler (Südliche Weinstraße) (5397), Freckenfeld (5676), Freimersheim (Pfalz) (5476), Freinsheim (4369), Freisbach (5601), Friedelsheim (4337), Fußgönheim (3978),, Gauersheim (4567), Gerolsheim (4407), Gleisweiler (5493), Gleiszellen-Gleishorbach (5374), Göcklingen (5388), Gönnheim (4338), Gommersheim (5474), Großfischlingen (5478), Großkarlbach (4405), Großniedesheim (3962), Grünstadt [Asselheim (4426), Grünstadt (4427), Sausenheim (4428)], Hainfeld (5485), Haßloch (4301), Hergersweiler (5359), Herxheim am Berg (4373), Herxheim bei Landau/Pfalz (5527), Herxheimweyher (5526), Heßheim (3965), Heuchelheim bei Frankenthal (3963), Heuchelheim-Klingen [Heuchelheim (5381), Klingen (5382)], Hochdorf-Assenheim [Assenheim (3995), Hochdorf (3996)], Hochstadt (Pfalz) [Niederhochstadt (5519), Oberhochstadt (5518)], Ilbesheim bei Landau in der Pfalz (5389), Immesheim (4548), Impflingen (5387), Insheim (5529), Kallstadt (4371), Kandel (5671), Kapellen-Drusweiler (5363), Kapsweyer (5355), Kindenheim (4416), Kirchheim an der Weinstraße (4402), Kirchheimbolanden (4577), Kirrweiler (Pfalz) (5455), Kleinfischlingen (5477), Kleinkarlbach (4400), Kleinniedesheim (3961), Klingenmünster (5375), Knittelsheim (5618), Knöringen (5403), Lambsheim (3971), Landau in der Pfalz [Arzheim (5560), Dammheim (5555), Godramstein (5558), Landau (5551), Mörlheim (5553), Mörzheim (5562), Nußdorf (5556), Queichheim (5554), Wollmesheim (5561)], Laumersheim (4406), Leinsweiler (5391), Lingenfeld (5599), Lustadt [Niederlustadt (5597), Oberlustadt (5596)], Maikammer (5453), Marnheim (4572), Meckenheim (4306), Mertesheim (4418), Minfeld (5675), Morschheim (4570), Neuleiningen (4398), Neustadt an der Weinstraße [Diedesfeld (4254), Duttweiler (4252), Geinsheim (4251), Gimmeldingen (4259), Haardt (4258), Hambach (4256), Königsbach (4260), Lachen-Speyerdorf (4253), Mußbach (4261), Neustadt (4257)], Niederhorbach (5362), Niederkirchen bei Deidesheim (4308), Niederotterbach (5357), Oberhausen (Südliche Weinstraße) (5361), Oberotterbach (5364), Obersülzen (4409), Obrigheim (Pfalz) [Albsheim an der Eis (4411), Colgenstein- Heidesheim (4410), Mühlheim (4412), Obrigheim (4413)], Offenbach an der Queich (5515), Ottersheim (4549), Ottersheim bei Landau (5617), Pleisweiler-Oberhofen (5373), Ranschbach (5392), Rhodt unter Rietburg [Rhodt unter Rietburg (5487), 3 Mittelhainger (5488)], Rittersheim (4568), Rödersheim-Gronau [Alsheim-Gronau (3992), Rödersheim (3991)], Römerberg [Berghausen (4071), Heiligenstein (4072), Mechtersheim (4073)], Rohrbach (Südliche Weinstraße) (5530), Roschbach (5481), Rüssingen (4547), Ruppertsberg (4307), Sankt Martin (5451), Schwegenheim (5600), Schweigen-Rechtenbach [Rechtenbach (5353), Schweigen (5351)], Schweighofen (5354), Siebeldingen (5395), Speyer (4101), Steinfeld (5356), Steinweiler (5673), Stetten (4566), Venningen (5468), Vollmersweiler (5677), Wachenheim an der Weinstraße (4336), Walsheim (5401), Weingarten (Pfalz) (5602), Weisenheim am Berg (4377), Weisenheim am Sand (4367), Westheim (Pfalz) (5598), Weyher in der Pfalz [Weyher in der Pfalz (5489), 3 Mittelhainger (5490)], Winden (Germersheim) (5674), Zeiskam (5616), Zellertal [Harxheim (4551), Niefernheim (4552), Zell (4553)].

Presné vymedzenie možno vidieť na mapách, ktoré znázorňujú vinohrady v uvedených obciach vytýčené pozemkami. Mapy sú k dispozícii na adrese www.ble.de/eu-qualitaetkennzeichen-wein.

Qualitätswein (akostné víno), Prädikatswein (predikátne víno), Sekt b.A. (akostné šumivé víno z vymedzených oblastí) alebo Qualitätsperlwein b.A. (akostné perlivé víno z vymedzených oblastí) s chráneným názvom „Pfalz“ sa môžu vyrábať v inej oblasti, než je špecifikovaná oblasť pestovania, v ktorej sa hrozno zozbieralo a ktorá je uvedená na označení, a to za predpokladu, že produkčná oblasť sa nachádza v tej istej spolkovej krajine alebo v susednej spolkovej krajine.

7. Muštová odroda (muštové odrody)

Accent

Acolon

Albalonga

Allegro

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc

Cabertnet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

Cabernet Franc

Cabernet Mitos – Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Helfensteiner

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Morio Muskat

Muscaris

Muskat Ottonel

Muskat Trollinger

Müller Thurgau – Rivaner

Müllerrebe – Schwarzriesling, Pinot Meunier

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Gryn

Sauvignon Sary

Scheurebe

Schönburger

Siegerrebe – Sieger

Sirius

Solaris

Souvignier Gris

Staufer

Syrah – Shiraz

Tauberschwarz

Villaris

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Opis súvislostí

Zo štrukturálneho a geologického hľadiska patria oblasť Haardtrand a nížiny Vorderpfalz k Hornorýnskej nížine, ktorá je údolím tektonického zlomu s orientáciou SSV – JJZ. Vinohradníctvo v oblasti Pfalz sa obmedzuje na územie Vorderpfalz/Rheinpfalz, t. j. od okraja hôr Falckého lesa na západe, cez oblasť Haardtrand po nížiny Vorderpfalz, ktoré sa nachádzajú v centrálnych a východných častiach oblasti. Vinohrady sa v priemere nachádzajú v nadmorskej výške približne 170 m. Pestovanie viniča prevláda v oblasti Haardtrand a na medziriečiach a planinách pokrytých sprašou. Najstrmšie svahy s vinohradmi, ktorých sklon dosahuje až 60 %, sa nachádzajú na západe na okraji Falckého lesa a v oblasti Haardtrand. Rovinné vinohrady (so sklonom menej ako 10 %) sa prevažne nachádzajú na medziriečiach a planinách. Celkový priemerný sklon vinohradov v oblasti Pfalz dosahuje približne 4,5 %. Ich priemerná orientácia je 140° (juhovýchod).

Na východ Falcký les prechádza do okrajov vrchov oblasti Haardtrand, ktorá predstavuje oblasť zlomu Hornorýnskej nížiny. Táto plocha, ktorá má šírku len niekoľko kilometrov, sa vyznačuje rôznorodým geologickým zložením. Okrem treťohorných usadenín sa miestami vyskytujú druhohorné horniny. Takéto horniny často úplne prekrýva pomerne hrubá vrstva štvrtohorných usadenín. Vo vinohradníckej oblasti Pfalz sa značný podiel viniča pestuje na spraši a jej derivátoch. Vinič možno nájsť aj na štvrtohornom riečnom íle, piesku a štrku. Treťohorný vápenec a slieň sú rozlohou tretím najčastejšie sa vyskytujúcim druhom pôdy. Vinič sa pestuje, hoci v obmedzenej miere, aj na pieskovci a škvrnitom pieskovci z rotliegendského obdobia. Vápenec, slieň a dolomit zo stredného triasu, z keuperu a jury sú v podstate exotickými horninami. Vyskytujú sa aj úplne izolované uloženiny sopečných hornín rotliegendského obdobia a treťohôr a horniny z obdobia starších prvohôr.

Hlavnou usadeninou z hľadiska zloženia pôdy je spraš a jej deriváty, na ktorých sa vyvinuli parahnedozeme, černozeme a pararendzinné pôdy. Najbežnejšími pôdami v rámci riečnych usadením sú regosoly a hnedé pôdy, pričom sa v záplavových oblastiach vyskytujú aj fluvizeme a glejovité fluvizeme (typu vega). V treťohorných usadeninách sa vyvinuli rôzne druhy pôd, najmä laterit, fersialit a terrae calcis. Napriek hlbokým brázdam vytvoreným na pestovanie viniča možno často rozpoznať prirodzené druhy pôdy.

Vinohradnícky región Pfalz sa vyznačuje takýmto podnebím: priemerná ročná teplota dosahuje úroveň približne 10 °C a priemerná teplota počas vegetačného obdobia 14,7 °C. Teploty sa v zásade zvyšujú smerom zo západu (oblasť Haardtrand) na východ (Rýnska nížina). Priemerný ročný úhrn zrážok v oblasti je (približne) 655 mm, z čoho zvyčajne 60 % (390 mm) spadne počas vegetačného obdobia. Najväčší podiel zrážok spadne na juhozápade vinohradníckej oblasti Pfalz, pričom k najnižšiemu priemernému ročnému úhrnu dochádza v najseverovýchodnejšej časti oblasti. Na vinič v oblasti Pfalz počas vegetačného obdobia dopadá priemerne 665 000 Wh/m2 priameho slnečného svitu.

Ľudské faktory: Vinohradníci obrábajú veľké súvislé pozemky, čo umožňuje dobrú mechanizáciu a nákladovo efektívne obhospodarovanie pôdy. Vinohradníci oceňujú rozmanitosť odrodovej skladby vinohradu a ich pestovateľský potenciál v dôsledku rôznych pôdných profilov. Spotrebiteľom tak možno poskytnúť širokú paletu aróm. Vinársky sektor v posledných 20 rokoch nadobudol osobitnú dynamiku. Dôkazom je rastúci počet popredných mladých výrobcov. Ľudský faktor čerpá zo stáročnej tradície vinohradníctva.

9. Iné základné požiadavky (balenie, označovanie, ďalšie podmienky)

Víno, akostné šumivé víno, perlivé víno

Právny rámec:

vnútroštátne právne predpisy

Druh ďalšej podmienky:

dodatočné ustanovenia súvisiace s označovaním

Opis podmienky:

Opis:

Víno musí prejsť úradnou kontrolou, aby sa mohlo označovať tradičnými pojmami Qualitätswein (akostné víno), Prädikatswein (predikátne víno), Qualitätsperlwein b.A. (akostné perlivé víno z vymedzených oblastí) a Sekt b.A. (akostné šumivé víno z vymedzených oblastí). Na etikete sa musí uviesť číslo kontroly vydané v tejto súvislosti (amtliche Prüfungsnummer or A.P.-Nr.). Nahrádza sa ním číslo šarže.

Okrem existujúceho chráneného názvu vína sa víno a vinárske výrobky musia označovať jedným z tradičných pojmov uvedených v bode 5 písm. a) špecifikácie výrobku. Používanie tradičných pojmov, ktoré sú uvedené v bode 5 písm. b) špecifikácie výrobku, je dobrovoľné.

Vinohradnícky register okrem toho poskytuje zoznam názvov oblastí, veľkoplošných a jednotlivých vinohradov a systémov otvorených polí, ktoré možno používať ako menšie zemepisné jednotky. Označuje hranice lokalít a oblastí podľa katastrálnych odkazov (katastrálna jednotka, katastrálna podjednotka, systém otvoreného poľa, pozemok).

Spravuje ho poľnohospodárska komora Porýnia-Falcka.

Vinohradnícky register sa zriadil a udržiava na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o ustanovení lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— § 2 ods. 16 nariadenia Porýnia-Falcka o zodpovednosti v oblasti vinárskych právnych predpisov (Landesverordnung über Zuständigkeiten auf dem Gebiet des Weinrechts).

Hranice menšej zemepisnej jednotky sa môžu meniť len so súhlasom príslušných organizácií podľa § 22g spolkového zákona o víne, ktoré musia akékoľvek zmeny oznámiť Spolkovému úradu pre poľnohospodárstvo a výživu (BLE).

Odkaz na špecifikáciu výrobku

http://www.ble.de/eu-qualitaetskennzeichen-wein

(1) Ú. v. ES L 9, 11.1.2019, s. 2.